**04. novembra 2021**

**Spoločnosť Fujifilm vymenovala spoločnosť Arets Graphics za výhradného distribučného partnera na Slovensku**

Spoločnosť FUJIFILM Europe GmbH s potešením oznamuje vymenovanie spoločnosti Arets Graphics za výhradného marketingového a distribučného partnera pre všetky produkty a riešenia Fujifilm Graphic Arts na Slovensku s účinnosťou od 1. októbra 2021.

Toshi Iida, prezident a výkonný riaditeľ spoločnosti FUJIFILM Europe GmbH, povedal: „Po dôkladnom vyhodnotení potenciálu rastu nášho podnikania sme si za exkluzívneho partnera spoločnosti Fujifilm na Slovensku vybrali spoločnosť Arets Graphics, aby sme zabezpečili rýchlejšie a efektívnejšie zastúpenie na tomto trhu. Sme si istí, že ich dobré meno a rozsiahle možnosti prieniku na trh budú pre našu pozíciu prínosom.“

Roman Kuklovský, majiteľ spoločnosti Arets Graphics, dodal: „Sme radi, že môžeme spolupracovať so spoločnosťou Fujifilm pri propagácii a distribúcii ich mimoriadne cenených grafických produktov na slovenskom trhu. Spoločnosť Fujifilm má v našom sektore zaslúženú povesť kvality a spoľahlivosti a jej produkty sú vítaným doplnkom nášho portfólia, čo nám pomôže ešte lepšie podporovať zákazníkov v celej krajine.“

„Takisto sme radi, že môžeme v radoch spoločnosti Arets Graphics privítať členov tímu Fujifilm Slovakia Graphics. Prinášajú so sebou cenné technické a produktové znalosti, ktoré pomôžu k plynulému prechodu.“

**KONIEC**

**Informácie o spoločnosti FUJIFILM Corporation**

FUJIFILM Corporation je jednou z hlavných prevádzkových spoločností konglomerátu FUJIFILM Holdings. Od svojho založenia v roku 1934 vytvorila spoločnosť množstvo pokročilých technológií pre fotografické zobrazovanie. V súlade so snahou stať sa komplexnou spoločnosťou v oblasti zdravotnej starostlivosti aplikuje Fujifilm tieto technológie na prevenciu, diagnostiku a liečbu chorôb na poli medicíny a prírodných vied. Fujifilm tiež rozširuje svoju činnosť v oblasti vysoko funkčných materiálov vrátane materiálov pre displeje s plochými panelmi a v oblasti grafických systémov a optických zariadení.

**Informácie o spoločnosti Fujifilm Graphic Systems**

Fujifilm Graphic Systems je stabilný dlhodobý partner, ktorý sa zameriava na poskytovanie vysokokvalitných a technicky vyspelých tlačových riešení. Tieto riešenia pomáhajú tlačiarňam rozvíjať konkurenčnú výhodu a prispievajú k rastu ich podnikania. Finančná stabilita spoločnosti a bezprecedentné investície do výskumu a vývoja jej umožňujú vyvíjať patentované technológie pre najlepšiu tlač vo svojej triede. Patria sem predtlačové a tlačové riešenia pre ofsetovú, veľkoformátovú a digitálnu tlač, ako aj softvér pre pracovné postupy pri riadení tlačovej produkcie. Spoločnosť Fujifilm sa zaviazala minimalizovať environmentálny vplyv svojich produktov a operácií, proaktívne pracuje na ochrane životného prostredia a snaží sa poskytovať pracovníkom tlačiarní informácie o postupoch, ktoré najmenej ohrozujú životné prostredie. Viac informácií nájdete na stránkach [www.fujifilm.eu/eu/products/graphic-systems/](http://www.fujifilm.eu/eu/products/graphic-systems/) a [www.youtube.com/FujifilmGSEurope](http://www.youtube.com/FujifilmGSEurope) alebo nás sledujte na kanáli @FujifilmPrint

**Ďalšie informácie vám poskytne:**

Daniel Porter

AD Communications

E-mail: [dporter@adcomms.co.uk](mailto:dporter@adcomms.co.uk)

Tel.: +44 (0)1372 464470